Diari Oficial de la Generalitat Valenciana


Sumari del DOGV 4084, del 12-09-2001 (2001/8665)

Informació pública de l'aprovació de la programació de la UE número 5, de la zona industrial la Pasqualeta.
-----------------------------------------------------------------------------------------------------------

### Dades del document

Número de DOGV
:   4084

Data del DOGV
:   12-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8665


Organisme emissor
:   Ajuntament de Paiporta

Tipus de document
:   Anunci

Informació pública de l'aprovació de la programació de la UE número 5, de la zona industrial la Pasqualeta. [2001/Q8665]
  
El Ple de l'Ajuntament, en la sessió del dia 12 de juliol de 2001, va adoptar l'acord mitjançant el qual aprova la programació de la UE número 5, de la zona industrial la Pasqualeta, així com la selecció d'agent urbanitzador, la part resolutòria de la qual, literalment, diu:
  
«Primer
  
Estimar en part les al·legacions següents:
  
a) Sobre l'aplicació de les normes que regulen la contractació administrativa, en el sentit que l'aplicació d'aquestes a les relacions que es deriven dels programes s'han d'interpretar d'acord amb l'article 29.13 de la Llei Reguladora de l'Activitat Urbanística (d'ara en avant LRAU) que determina que aquestes són d'aplicació si no contradiuen el que s'estableix en la LRAU, ni siguen incompatibles amb els principis d'aquesta en els termes que reglamentàriament es despleguen. Així, Gómez Ferré Morán configura la relació jurídica entre l'urbanitzador i l'administració com a un contracte administratiu especial dels regulats en l'article 5.2.b del Text Refós de la Llei de Contractes de les Administracions Públiques (d'ara en avant TRLCAP), els quals es regeixen per les seues pròpies normes de caràcter preferent. Així, pel que fa a l'aplicació de l'article 20 del TRLCAP als programes, la falta de formalització de l'acreditació de no estar incurs en prohibició de contractar no es pot considerar de cap manera com una irregularitat invalidant d'un instrument de planejament com és el programa. No obstant això, en el moment en què qualsevol dels proponents resulte adjudicatari, se li requerirà la documentació que acredite el que ha al·legat.
  
b) Sobre les qualitats que ofereix la mercantil Promotora Unida, SA, pel que fa als espessors del material de rebliment, secció de vorera, secció d'estacionament, mobiliari urbà, distribució d'Ono i assaigs en laboratori.
  
c) Pel que fa a la no inclusió d'indemnitzacions procedents per l'enderrocament de construccions, destrucció de plantacions, obres i instal·lacions incompatibles al planejament, tret de l'alternativa de Promocions Sant Donís, SA. No obstant això, cal tenir en compte que a les alternatives i proposicions juridicoeconòmiques es realitza una previsió de despeses i que les indemnitzacions esmentades figuraran obligatòriament als projectes de distribució de càrregues i beneficis que es redacten, així com la superfície real de les finques afectades.
  
Segon
  
Estimar les al·legacions següents:
  
a) Pel que fa a la valoració de sòl brut efectuat pels proponents per no complir el que s'estableix en l'article 27.2 de la Llei 6/1998, de Règim del Sòl i Valoracions.
  
b) Pel que fa al termini per a la constitució de la garantia proposat per Promociones Sant Donís, SA, ja que la garantia es prèvia a la firma del Conveni Urbanístic, perquè si no hi ha compromís econòmic, no hi ha programa.
  
c) Pel que fa a la pròrroga dels terminis estipulats al Conveni Urbanístic, caldrà complir el que s'estableix en l'article 29.5 de la LRAU.
  
d) Pel que fa a la necessitat de formular proposició juridicoeconòmica independent per a cada alternativa tècnica de programa.
  
e) Pel que fa a la modificació dels costos d'urbanització, ja que l'article 67.3 de la LRAU estableix que amb motiu del projecte d'urbanització o de dels seus reformats es podrà modificar la previsió inicial de càrregues estimada anteriorment al programa, sempre que la variació obeïsca a causes objectives la previsió de la qual no haguera sigut possible per a l'urbanitzador en comprometre's a executar l'actuació i no podrà suposar modificació o increment en la part que correspon al benefici empresarial de l'urbanitzador per la promoció de l'actuació.
  
f) Pel que fa als terminis que no indiquen amb precisió la data d'inici. Tots els terminis hauran d'indicar de forma clara i sense que donen lloc a confusió el termini d'inici i de finalització i el moment en què comença el còmput d'aquests.
  
g) Pel que fa a les obres de sanejament no contemplades per la mercantil Promocions Sant Donís, SA, les quals s'han d'efectuar per l'urbanitzador, sense perjudici que es reintegre dels propietaris inclosos a l'àmbit objecte de l'actuació.
  
Tercer
  
Desestimar les al·legacions següents:
  
a) Pel que fa a que en la proposició econòmica que presenta Promocions Sant Donís, SA, cada propietari que retribuïsca en terrenys, ha de retribuir a més a més en metàl·lic la seua part proporcional de zona verda, ja que el que diu la proposta és que l'urbanitzador pagarà al ajuntament la quantitat de 41.624.823 pessetes per a la urbanització d'aquesta, el qual se li reintegrarà en la forma que acorde amb els propietaris afectats. Així en el coeficient previst del 62,48% de solars com a pagament a l'urbanitzador ja s'inclou aquesta quantitat.
  
b) Pel que fa al benefici de l'urbanitzador, ja que en cas de retribució en sòl la llei no obliga a desglossar aquest, així es desprén de l'article 32.d.2.
  
c) Pel que fa a la proposta de Promocions Sant Donís, SA, d'edificació simultània a la urbanització, ja que així es dedueix de l'article 66.2.b en relació amb l'article 73.2 que possibilita aquesta possibilitat.
  
d) Pel que fa a la baixa temerària al·legada de la proposició econòmica presentada per Promocions Sant Donís, SA, pels motius exposats al punt primer d'aquesta resolució sobre l'aplicació supletòria de la Llei de Contractes de les Administracions Públiques.
  
e) Pel que fa a l'aplicació de l'article 50.3 a l'alternativa tècnica presentada per l'Agrupación UA5 Paiporta, SL, ja que aquest article és d'aplicació sols pel que fa al règim d'adjudicació preferent.
  
f) Sobre l'aval oferit per la mercantil Agrupación UA5 Paiporta, SL, ja que els compromisos complementaris no van a càrrec d'aquest programa.
  
g) Pel que fa a l'establiment de terminis per part de la mercantil Viveros Paterna, SL, ja que a l'acta d'obertura de pliques es recullen els terminis per a la redacció dels projectes d'urbanització, reparcel·lació i execució d'obres d'urbanització.
  
Quart
  
Programar la UE5 del sòl urbanitzable residencial amb ordenació detallada, d'acord amb l'alternativa de programa d'actuació integrada presentada per la mercantil Promotora Unida, SA, condicionat al que es diu tot seguit:
  
a) La valoració dels terrenys haurà de complir el que s'estableix en l'article 27.2 de la Llei 6/1998, sobre el Règim del Sòl i Valoracions i, per tant, el que s'estableix a la ponència de valors vigents.
  
b) No haurà d'incrementar-se amb cap recàrrec als propietaris que opten pel pagament en metàl·lic.
  
c) Haurà de firmar els convenis pertinents amb els urbanitzadors d'actuacions confrontants per a l'execució de les obres d'infraestructures comunes.
  
Cinqué
  
Seleccionar com a agent urbanitzador la mercantil Promotora Unidad, SA, amb les condicions establides en els articles 29 i 30 de la Llei Reguladora de l'Activitat Urbanística, cosa que comporta l'adjudicació provisional del programa.
  
Sisé
  
Determinar que perquè l'adjudicació s'eleve a definitiva, la mercantil Promotora Unida, SA, haurà de dipositar la garantia corresponent, mitjançant aval o fiança en metàl·lic, per un import de 73.665.702 pessetes equivalent al 7% dels costos d'urbanització.
  
Aquesta garantia s'haurà de presentar en el termini de 15 dies hàbils, comptats des de la notificació de l'adjudicació, després d'això es procedirà a la subscripció del corresponent conveni urbanístic inclòs en el programa amb les condicions pertinents.
  
Seté
  
Remetre aquest programa per a inscriure'l al Registre de Programes de la Generalitat Valenciana, el qual roman així notificat als efectes de l'article 56 de la Llei 7/1985, de 2 de abril, Reguladora de les Bases de Règim Local.
  
Vuité
  
Publicar aquest acord en el Butlletí Oficial de la Província de València, en el Diari Oficial de la Generalitat Valenciana i en un diari d'informació general editat en aquesta Comunitat i al tauler d'edictes municipals, als efectes establits en l'article 59.3 de la LRAU».
  
Cosa que es publica als efectes del que s'estableix en l'article 110 del RGU, i es fa saber que aquesta val com a notificació als desconeguts, en compliment del que s'estableix en l'article 59 de la Llei de Règim Jurídic de les Administracions Públiques i del Procediment Administratiu Comú.